Lillin terveiset pääskyselle
Oi, mitä kuulin!
 Oliko, armas,
 Suloista ääntäs,
 Pääskyseni?
 Kauvan sä viivyit
 Etelä-mailla;
 Kuitenkin kiitän,
 Että sä muistit
 Ystäväsi.
 Täällä on talvi,
 Pakkasen viima,
 Suvia sentään
 Odotetaan!

 Silloin sä kiidät
 Veljies kanssa
 Pohjolan maille
 Lillisi luo!
 Rakennat täällä
 Pesäsi pienen,
 Laulelet laulus
 Riemukseni!
 Mutta mä täällä
 Rukoilen Herraa,
 Ystävä, sua
 Varjelemaan.

Minna Krohn
Runot